CELEX: 62013CN0565
Language: et
Date: 2013-11-04 00:00:00
Title: Kohtuasi C-565/13: Eelotsusetaotlus, mille on esitanud Hovrätten för västra Sverige (Rootsi) 4. novembril 2013 — Kammaråklagaren versus Ove Ahlström, Lennart Kjellberg, Fiskeri AB Ganthi ja Fiskeri AB Nordic

18.1.2014   
            
            
               ET
            
            
               Euroopa Liidu Teataja
            
            
               C 15/9
            
         Eelotsusetaotlus, mille on esitanud Hovrätten för västra Sverige (Rootsi) 4. novembril 2013 — Kammaråklagaren versus Ove Ahlström, Lennart Kjellberg, Fiskeri AB Ganthi ja Fiskeri AB Nordic
   (Kohtuasi C-565/13)
   2014/C 15/13
   Kohtumenetluse keel: rootsi
   
      Eelotsusetaotluse esitanud kohus
   
   Hovrätten för västra Sverige
   
      Põhikohtuasja pooled
   
   
      Kaebuse esitaja: Kammaråklagaren
   
      Vastustajad: Ove Ahlström, Lennart Kjellberg, Fiskeri AB Ganthi ja Fiskeri AB Nordic
   
      Eelotsuse küsimused
   
   
               1)
            
            
               Kas Euroopa Ühenduse ja Maroko Kuningriigi vahelise kalandusalase partnerluslepingu artikli 6 lõige 1 on ainuõiguslikkuse klausel seeläbi, et see ei võimalda ühenduse laevadel saada kalapüügiluba Maroko kalapüügipiirkonnas litsentside alusel, mida pädevad Maroko ametiasutused on väljastanud Maroko kalapüügikvoodi omanikele?
            
         
               2)
            
            
               Kas Euroopa Ühenduse ja Maroko Kuningriigi vahelise kalandusalase partnerluslepingu artikli 6 lõige 1 on ainuõiguslikkuse klausel seeläbi, et see ei võimalda ühenduse laevade prahtimist Maroko äriühingutele laevapereta prahtimislepingu alusel (vastavalt standardile „Barecon 2001” BIMCO Standard Bareboat Charter) kalastamiseks Maroko kalapüügipiirkonnas litsentsi alusel, mille pädevad Maroko ametiasutused on väljastanud Maroko kalapüügikvoodi omanikele?
            
         
               3)
            
            
               Kas vastust teisele küsimusele mõjutab see, kui prahilepingus antakse Maroko äriühingule pädevus kalalaeva haldamise ja meremeeste töölevõtmise ning tehnilise toe osas?
            
         
               4)
            
            
               Kas Euroopa Ühenduse ja Maroko Kuningriigi vaheline kalandusalane partnerlusleping tähendab seda, et paralleelselt selle lepinguga on Maroko Kuningriigil õigus arendada ja viia läbi oma tööstuslikku pelaagilist kalapüüki 29. põhjaparalleelist lõunas? Kui see on nii, siis kas leping annab Maroko Kuningriigile õiguse siseriikliku kalapüügi osas prahtida ühenduse kalalaevu või anda neile litsentse otse, ilma et oleks vaja Euroopa Ühenduse luba?